આ બનાવ અંગે બરવાળા પોલીસ મથકમાંથી મળતી વિગત અનુસાર, ધંધુકા-બરવાળા હાઈવે ઉપર આવેલ રોજીદ ગામ પાસે તા.૪-૮ના રોજ રાત્રિના ૧૧-૩૦ વાગ્યાના અરસામાં ધંધુકા તરફથી આવી રહેલી ટાટા સુમો કાર નં.જીજે૧૪ જીએ ૦૧ર૯ (પી-૧૧) સાથે બરવાળા તરફથી આવી રહેલ ટ્રક નં.જીજે૪ ડબલ્યુ પ૦૩૪ વચ્ચે અકસ્માત સર્જાતા ટાટા સુમો કાર રોડની સાઈડમાં ખાળીયામાં ઉતરી જતા કારમાં અમરેલી એલસીબી શાખાના પોલીસ કર્મીઓ સી.જે. ગોસ્વામી (પોલીસ ઈન્સ.), ડી.કે. વાઘેલા (પોલીસ સબ ઈન્સ.), યુવરાજસિંહ ભુપતસિંહ ગોહિલ (પો.કો.), ઘનશ્યામસિંહ નાથુભાઈ, અજયભાઈ મુકેશભાઈ સોલંકીને લોહીયાળ તેમજ મુંઢ ઈજાઓ પહોંચતા ઈમરજન્સી ૧૦૮ દ્વારા સારવાર અર્થે ધંધુકા આર.એમ.એસ. હોસ્પિટલ ખાતે ખસેડવામાં આવ્યા હતા. ઈજાગ્રસ્તોને પ્રાથમિક સારવાર મળી ગયા બાદ ગંભીર ઈજાઓ પામેલ. પોલીસ કર્મીઓને વધુ સારવાર માટે અમદાવાદ હોસ્પિટલ ખાતે ખસેડવામાં આવ્યા હતા.